Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: vagy mesterképzési szakok, illetve a felsőoktatásról szóló 1993. évi LXXX. törvény szerinti
Paragraph Index: 1070

b) A mesterképzési szakon végzettek alkalmasak: – ismereteik tudományos fórumokon való megjelenítésére, problémák felvetésére, a megoldandó problémák megértése és megoldása terén önálló tevékenységre, eredeti ötletek felvetésére, valamint a feladatok szakmailag magas szinten és önállóan történő megtervezésére és végrehajtására, – saját tudásuk magasabb szintre emelésére, a képzési területükre jellemző belső törvényszerűségek megértésének elmélyítésére és önműveléssel, önfejlesztéssel folyamatosan új képességek kialakítására, – a tibeti nyelvű források feldolgozására, a mélyebb összefüggések megértésére és a megszerzett információk alkalmazására a kutatásban, szakterületük sokoldalú, interdiszciplináris és multidiszciplináris elméleti és gyakorlati művelésére, – a fogalmi gondolkodás és az absztrakció értő használatára, – a történet- és a nyelvtudományban az aktuális kutatások és a tudományos munka kritikus értékelésére, a különböző korok és kortárs iskolák elméleti megközelítéseinek értékelésére, – önálló kritikai attitűd kialakítására és szükség esetén alternatív megoldások felvetésére, – alapos értelmiségi tájékozottságot, nagyfokú kreativitást, valamint a tibeti és a belsőázsiai kultúrákkal összefüggő elmélyült ismereteket igénylő munkakör ellátására.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes